Ronaldu qoidasiz janglar kurashchisi Konor Makgregor mashg‘ulotlariga tashrif buyurdi (foto)

Yevro–2016 turniridagi g‘alabadan so‘ng ta’til o‘tkazayotgan Portugaliya terma jamoasi hamda Madridning “Real” klubi hujumchisi Krishtianu Ronaldu qoidasiz janglar (UFC) kurashchisi, irlandiyalik Konor Makgregor bilan Las-Vegasda uchrashdi, deb xabar bermoqda “Chempionat”.

O‘rta yengil vazn toifasidagi UFC chempioni Konor Makgregor amerikalik Neyt Diasga qarshi jangga tayyorgarlik ko‘rmoqda. Sportchilar birgalikda mashg‘ulot o‘tkazdi. Makgregor portugaliyalik futbolchining jismoniy formasini maqtadi va Forbes jurnalida birinchi o‘ringa chiqib olishiga tilak bildirdi.
Ayni damda jarohatidan tiklanayotgan 31 yoshli futbolchi “Sevilya”ga qarshi UEFA Superkubogini o‘tkazib yuborishi haqida aytib o‘tgandi.
Ma’lumot uchun, Makgregor – Dias jangi shu yilning 20-avgust kuni, Las-Vegas shahrida bo‘lib o‘tadi.